**Szentendre Város Önkormányzat Képviselő-testületének**

**8/2018. (III.26.) önkormányzati rendelete**

**Szentendre Építési Szabályzatáról szóló**

**26/2017. (VII. 31.) önkormányzati rendelet módosításáról**

Szentendre Város Önkormányzat Képviselő-testülete, az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés *a)* pontjában és a Magyarország helyi önkormányzatairól szóló 2011. évi CLXXXIX Törvény 13.§ (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 38. §-ban biztosított véleményezési jogkörében eljáró és a Kormányrendelet 9. mellékletében felsorolt államigazgatási szervek, továbbá a partnerségi egyeztetés szabályzatában megjelöltek véleményének kikérésével, Szentendre Építési Szabályzatáról szóló 26/2017. (VII. 31.) önkormányzati rendelet módosításáról az alábbi rendeletet alkotja:

1. **Módosuló rendelkezések**
2. (1) Szentendre Építési Szabályzatáról szóló 26/2017. (VII. 31.) önkormányzati rendelet (a továbbiakban: SZÉSZ) 3. § (1) bekezdése a következő 19a. ponttal egészül ki:

„19.a ***Ideiglenes fejlesztés:*** a buszpályaudvaron ideiglenes építmények elhelyezését biztosító építési tevékenység, melynek időtáv-hosszát külön megállapodás állapítja meg.”

(2) A SZÉSZ 3. § (1) bekezdése a következő 25a. ponttal egészül ki:

„25a ***Kiemelt növénykazetta***: a buszpályaudvar területén olyan alacsony oldalfalakkal határolt növénytelepítési egység, amely terepszintje legalább 0,4 m-rel a járdaburkolat szintje fölé emelkedik, és legalább 0,6 m2-es földfelületű egységekben telepített.”

1. A SZÉSZ 4. § (1) bekezdés a) pontja helyébe a következő rendelkezés lép:

„a) 1. melléklet: 1.1. Szabályozási Tervlapok szelvénybeosztása és jelmagyarázata

SZT-0/m1 jelű tervlap (A3)

* 1. Szentendre Város Szabályozási Tervlapja szelvényezetten

SZT-1/m1; SZT-2/m1 és SZT-3-tól SZT-8-ig jelű tervlapok M = 1: 4000 léptékben (A1)

* 1. SZT/EV6 jelű szabályozási fedvényterv M = 1: 6000 léptékben (A3)”

1. A SZÉSZ 60. §-a a következő (3) bekezdéssel egészül ki:

„(3) A buszpályaudvar Szentendre belterület **387/2** hrsz.-ú telkére vonatkozó ideiglenes fejlesztés megvalósítása érdekében

1. a pályaudvar üzemvitelét segítő és utasforgalmat biztosító rendeltetéseket (különösen jegypénztár, váróterem, irodák és szociális kiszolgáló helyiségeket) befogadóan,
2. a telek **3 %-**os beépítését meg nem haladó mértékig,
3. a meglévő és hasonló rendeltetésű építmények felszámolásával, azok helyén és azok közvetlen közelében,
4. a helyi érdekű vasút (HÉV) állomásának telekhatárán lévő kerítéstől legalább **2,0** méter távolságra,
5. legfeljebb **4,0 m** épületmagassággal,
6. a beépített bruttó alapterület legalább 3%-át kitevő, az elhelyezett építmény közelében, legalább kiemelt növénykazettás telepítésű zöldfelület biztosítása mellett

lehet építményeket elhelyezni.”

1. SZÉSZ 62. § (10) bekezdése helyébe a következő rendelkezés lép:

„(10) A KÖu/4 jelű övezet a jelentősebb kerékpárutak és gyalogos utak, továbbá a közművek számára igénybe vehető közterület.”

1. (1) A SZÉSZ 1. melléklet 1.1 pont helyébe az 1. melléklet lép.
2. A SZÉSZ 1. melléklet 1.2 pont SZT-1 jelű tervlapja helyébe a 2. melléklet lép.
3. A SZÉSZ 1. melléklet 1.2 pont SZT-2 jelű tervlapja helyébe a 3. melléklet lép.
4. A SZÉSZ 1. melléklete a 4. melléklet szerinti 1.3 ponttal egészül ki.
5. **Záró rendelkezés**
6. Jelen rendelet a kihirdetését követő napon lép hatályba, és a hatálybalépését követő napon hatályát veszti.

Szentendre, 2018. március 22.

|  |  |
| --- | --- |
| **Verseghi-Nagy Miklós** | **dr. Gerendás Gábor** |
| polgármester | jegyző |


Záradék:

A rendelet 2018. március 26-án kihirdetésre került.

**dr. Gerendás Gábor**


jegyző

1. ***melléklet***: Szentendre Építési Szabályzatáról szóló 26/2017. (VII. 31.) önkormányzati rendelet módosításáról szóló 8/2018. (III.26.)önkormányzati rendelethez




*A módosított SZT-0/m1 jelű tervlapot olvasható léptékben lásd külön mellékletben (nyomtatásban eredeti léptékben A3 méretű lap).*

1. ***melléklet****:* Szentendre Építési Szabályzatáról szóló 26/2017. (VII. 31.) önkormányzati rendelet módosításáról szóló 8/2018. (III.26.) önkormányzati rendelethez

**

*Az SZT-1/m1 jelű tervlapot olvasható léptékben lásd külön mellékletben (nyomtatásban eredeti léptékben A1 méretű lap).*


1. ***melléklet****:* Szentendre Építési Szabályzatáról szóló 26/2017. (VII. 31.) önkormányzati rendelet módosításáról szóló 8/2018. (III.26.) önkormányzati rendelethez

**

*A SZT-2/m1 jelű tervlapot olvasható léptékben lásd külön mellékletben (nyomtatásban eredeti léptékben A1 méretű lap).*

1. ***melléklet:*** Szentendre Építési Szabályzatáról szóló 26/2017. (VII. 31.) önkormányzati rendelet módosításáról szóló 8/2018. (III.26.) önkormányzati rendelethez

**SZT/EV6 jelű szabályozási fedvényterv**

****

*Az SZT/EV6 jelű fedvényterv olvasható léptékben lásd külön mellékletben*

*(nyomtatásban eredeti léptékben A3 méretű lap).*